laion/Wikipedia-Exotic huggingface dataset:
פלפל חלבי

פלפל חלבי (בערבית: فلفل حلبي; בטורקית: Halep biberi; באנגלית: Aleppo pepper או Halaby pepper) הוא מגוון של פלפלים המשמש כתבלין, במיוחד במטבח הטורקי, המטבח המזרח תיכוני והמטבח הים-תיכוני. אחד משמותיו הוא פלפל חלבי, תרמיליו מבשילים לצבע בורגונדי, ולאחר מכן מיובשים למחצה, מוציאים את הזרעים ומרסקים או טוחנים אותו גס. בטורקיה, פול ביבר הוא התבלין השלישי בשימוש, אחרי מלח ופלפל שחור. בערבית, הפלפל קרוי על שם חלב, עיר מיושבת לאורך דרך המשי בצפון סוריה, והוא גדל בסוריה ובטורקיה. על אף שהוא תבלין נפוץ, השימוש בו באירופה ובארצות הברית מחוץ לקהילות המהגרים הארמניות, הסוריות והטורקיות היה נדיר עד המאה ה-20, כאשר מקור אחד (מגזין לוס אנג'לס) תיאר את עליית השימוש בו בקרב אוכלוסיית ארצות הברית הרחבה יותר, זאת על פי הפרסום של שנת 1994 "הבישול של הים התיכון המזרחי" מאת פאולה וולפרט (אנ'). לפלפל חלבי רמת חריפות מתונה של כ-10,000 בסולם סקוביל, עם מעט פירותיות ותת גוון עדין דמוי כמון. טעמו דומה לאנצ'ו צ'ילי (אנ'), אך שמנוני יותר ומעט מלוח. המלח משמש לעיתים קרובות בתהליך הייבוש. הוא מתון למדי, החריפות שלו נבנית לאט, עם טעם פירותי דמוי צימוקים. זה גם תואר כבעל טעם של "מתיקות, עגלגלות ובישום של הסוג הטוב ביותר של עגבניות מיובשות, אבל עם "בעיטה" משמעותית מאחוריו". כמה שפים ידועים מעדיפים פלפל חלבי בגלל "איכויותיו הפירותיות והבהירות". השימוש הנפוץ ביותר הוא בצורת פתיתים מרוסקים, שהם בדרך כלל מעט עדינים ושמנוניים יותר מפלפל אדום כתוש רגיל, עם שמץ של מליחות וטעם מעט דמוי צימוקים. בניגוד לפלפל אדום כתוש, הפתיתים אינם מכילים בשר פנימי או זרעים, מה שתורם לעדינות. פלפל חלבי כתוש יכול לשמש כתחליף לפלפל אדום כתוש או לפפריקה. התבלין הוא מרכיב נפוץ בחלק מהמנות המורכבות של מזה. אורפה ביבר רשימת זני Capsicum cultivars מדיה וקבצים בנושא פלפל חלבי בוויקישיתוף "Chiles You Haven't Heard of but Soon Will". www.spicesinc.com. נבדק ב-2018-08-28. "Hot Stuff". Los Angeles. Connoisseur Corner. במאי 2002. אורכב מ-המקור ב-2010-02-27. נבדק ב-2010-10-20. {{cite web}}: (עזרה) "Aleppo Pepper: Silk Roads and Subpar Steaks". Riverfront Times. Spice World (blog). 27 ביולי 2010. אורכב מ-המקור ב-2010-10-01. נבדק ב-2010-10-20. {{cite web}}: (עזרה) "Pepper Heat Ratings in Scoville Units". Penzeys Spices. אורכב מ-המקור ב-2010-02-27. נבדק ב-2010-10-20. "Bluefish and Aleppo Pepper". The New York Times (blog). Diner's Journal. 27 ביוני 2008. נבדק ב-2010-10-20. {{cite web}}: (עזרה) "How Syria's Famous Aleppo Pepper Might Be Saved". National Geographic (באנגלית). 2016-04-05. אורכב מ-המקור ב-30 באוקטובר 2020. נבדק ב-2020-10-04. {{cite web}}: (עזרה) "Bank holiday special: A picnic with a twist". Metro. 27 באפריל 2009. נבדק ב-2010-10-20. {{cite web}}: (עזרה)
תזמורת כלי נשיפה

תזמורת כלי נשיפה היא תזמורת המורכבת מכלי נשיפה (ממתכת ומעץ) וכלי הקשה. תזמורות אלו נפוצות כתזמורות צבאיות (כדוגמת תזמורת צה"ל), תזמורות צעידה, תזמורת בתי ספר, תזמורות נוער, תזמורות חובבנים, תזמורות עירוניות ואף תזמורות מקצועיות. הרפרטואר של תזמורות אלו מגוון מאוד ונע בין מוזיקה קלאסית, מוזיקה מקורית לתזמורות כלי נשיפה (ז'אנר בפני עצמו), מוזיקה לסרטים, ג'אז, מוזיקה פופולרית (שירים בעיקר) וכמובן מארשים (שירי לכת). מרבית היצירות המנוגנות בתזמורות מסוג זה הן עיבודים. חליל צד 2 תפקידים ולעיתים אף תפקיד שלישי. פיקולו (חלילי אלט ובס) אבוב תפקיד אחד או שניים. בסון תפקיד אחד או שניים. קלרינט קלרינט סופרן בסי במול (סטנדרטי)- 3 עד 4 תפקידים. קלרינט במי במול קלרינט בס (קלרינט אלט) סקסופון סקסופון אלט- 2 תפקידים סקסופון טנור סקסופון בריטון (סקסופון סופרן) חצוצרה 3 עד 4 תפקידים. (פלוגלהורן או קורנית) תפקיד 1, אך בדרך כלל מנגן תפקיד של קלרינט 3) קרן יער 3 עד 4 תפקידים. טרומבון 3 תפקידים טרומבון בס בריטון או אופוניום טובה מערכת תופים מצילות מצלתיים טימפני טמבורין גונג קאמפאנה (פעמון פרות) משולש מרימבה קסילופון גלוקנשפיל ויברפון פעמונים בתזמורות כלי נשיפה מקצועיות קיים שימוש גם בצ'לו, קונטרבס או נבל. בישראל פועלות קרוב ל-100 תזמורות כלי נשיפה[דרוש מקור], מרביתן תזמורות נוער עירוניות. נהוג לחלק את התזמורות האלו לשלוש קבוצות על פי רמת נגינתן: הרכבי ג', הרכבי ב' והרכבי א', אשר לרוב משמשים כתזמורות הייצוגיות של עריהן. תזמורות הנוער העירוניות משתתפות בכנסים ומייצגות את עריהן בארץ ובעולם. במהלך השנה משתתפת כל תזמורת בשלושה כנסים בממוצע, שאחד המרכזיים והוותיקים בהם הוא פסטיבל "נושפים" בכפר סבא. במהלך פסטיבל זה הנערך שלושה ימים בשנה, מנגנות תזמורות נשיפה רבות, אשר הקונצרט הראשי הוא קונצרט הסיום של הפסטיבל שהתזמורת המובילה אותו היא התזמורת הייצוגית של כפר סבא. בקונצרט זה מנגנים מעל 500 נגנים בכיכר העיר כפר סבא, אשר מגיעים מתזמורות בכל רחבי הארץ. לדוגמה: תזמורת דימונה, תזמורת חיפה, תזמורת תל אביב-יפו, תזמורת רמת גן על שם יעקב קלינג, תזמורת עפולה, תזמורת ראש פינה, ועוד. בעבר, היה האיגוד הישראלי לתזמורות נוער (א.י.ת.ן) מכנס למספר כנסים בשנה את התזמורת המקובצת, בה נגנו בכירי נגני תזמורות הנוער לכלי נשיפה בארץ. כיום, עושה זאת משרד החינוך במספר כנסים שנתיים של תזמורת הנוער הלאומית. תזמורת צה"ל תזמורת משטרת ישראל תזמורת הנוער הלאומית לכלי נשיפה תזמורת כלי הנשיפה באר שבע תזמורת תל יוסף מארש דונדורמה תזמורת כלי נשיפה כנסייתית מדיה וקבצים בנושא תזמורת כלי נשיפה בוויקישיתוף האיגוד העולמי לתזמורות כלי נשיפה
Super Live in Japan

Super Live in Japan הוא אלבום הווידאו השני של להקת הרוק הבריטית-קנדית קווין+פול רודג'רס משנת 2006, אשר יצא לאור ביפן בלבד. האלבום הוקלט בעת הופעה באולם סאיטאמה סופר ארנה ב-27 באוקטובר 2005, במסגרת סיבוב ההופעות הראשון של הלהקה, Queen + Paul Rodgers Tour. על אף שהסרט הופץ ביפן בלבד, 15 מהשירים המופיעים בו הופיעו בגרסה המורחבת של אלבום האולפן הראשון של הלהקה, The Cosmos Rocks משנת 2008. הסרט מכיל גרסאות כיסוי לשירי להקות קווין, רוק ת'רפי, בד קומפני, פרי, וקריירות הסולו של בריאן מיי ופרדי מרקיורי, סולן הלהקה שקדם לרודג'רס. האלבום נפתח בשיר "Lose Yourself" של הראפר אמינם. כאות תודה על השימוש בשירו, כתב את "Beautiful"- סאמפל לגרסת כיסוי שהקליטה הלהקה לשיר "Reaching Out" של רוק ת'רפי, בה היו חברים מיי ורודג'רס. אל סרט ההופעה צורף סרט דוקומנטרי באורך 25 דקות בשם Backstage in Budapest. פול רודג'רס - שירה מובילה וגיטרה בריאן מיי - גיטרה מובילה, שירה מלווה ושירה מובילה רוג'ר טיילור - תופים, שירה מלווה ושירה מובילה ג'יימי מוזס - גיטרת קצב ושירה מלווה דני מירנדה - גיטרת בס ושירה מלווה ספייק אדני - קלידים "Super Live in Japan", במסד הנתונים הקולנועיים IMDb (באנגלית)
בורג' רחאל

בּוּרְג' רַחָּ֫אל (בערבית: برج رحال) הוא כפר שיעי בלבנון, השייך לנפת צור במחוז הדרום בלבנון. לפי אדוארד פאלמר, מובן ופירוש השם, בערבית, הוא "מגדל המטייל", או "מגדל הנוסע" (The traveller's tower). בורג' רחאל שוכן בגובה של כ-120 מטרים מעל פני הים, כ-10 קילומטרים צפונית מזרחית לעיר צור, כ-2 קילומטרים מערבית לבדיאס. בשנות ה-60 של המאה ה-19, ארנסט רנן מצא כאן שורה של שבעה מבנים, שלושה פתוחים וארבעה סגורים. בנוסף, סיפרו לו ש מצפון- מזרח למבנים אלו, ישנם עוד שבעה מבנים כאלו, קבורים, מתחת לאדמה. המקומיים קראו להם קברי המלכים - קוּבּ֫וּר אל-מוּל֫וּכּ (قبور الملوك) והם כיוונו למלכי העיר צור. בשנת 1875, ויקטור גרן דיווח כי בכפר גרים 400 תושבי מתואלים. גרן מסר פרטים על מה שראה ושמע בכפר: ביישוב, במקומות שונים, אבנים מסותתות היטב, שנלקחו ממבצר עתיק. ”עשר דקות ממערב לכפר צפיתי בשלושה מבנים תת-קרקעיים, במצב טוב, צמודים ומקבילים. חלקם חצובים בסלע וחלקם בנויים מאבנים מסותתות. אורכם עשרה מטרים ורוחבם לא יותר ממטר וחצי. הם מכוסים מבפנים על ידי טיח אבן, שבו שולבו שברי חרס... כמה מערות דומות נוספות צמודות אליהן, אך הן סגורות כרגע. בעבר הן כנראה שימשו כמרתפי שמן ויין... המקום נקרא ח'רבת מהית'ה (Kh. Mahitha).” מערבית לח'רבת מהית'ה, גרן מצא חורבה בשם ח'רבת כרם אל-מסרטה (Kerm el Meserta) ובה שרידי בתי בד, סרקופגים שבורים, אבני ריחיים, מספר רב של אבני פסיפס מפוזרות. בערך, ובור מים גדול. כעשרים דקות הליכה מח'רבת כרם אל-מסרטה, לכיוון דרום-מערב, הוא מצא גבעה ועליה שרידי כפר הרוס בשם ח'רבת חלואה (Kh. Halua). מצפון-מזרח לח'רבת חלואה, ישנה במה מוקפת אבנים גדולות, ובה בור מים שנקרא ביר אל-מלאחה (Bir el Mellaha). מדיה וקבצים בנושא בורג' רחאל בוויקישיתוף Palmer, E.H., The Survey of Western Palestine: Arabic and English Name Lists Collected During the Survey by Lieutenants Conder and Kitchener, R. E. Transliterated and Explained by E.H. Palmer., Committee of the Palestine Exploration Fund., 1881, עמ' 4 Renan, 1864, pp. 643-644; מופיע ב Conder and Kitchener, The Survey of Western Palestine, SWP, 1881, עמ' 58 Guérin, 1880, p. 248, as given in Conder and Kitchener, The Survey of Western Palestine, SWP, 1881, עמ' 48 Guérin, 1880, p. 248, as given in Conder and Kitchener,, The Survey of Western Palestine, SWP, 1881, עמ' 58
Reaching Out (שיר של רוק ת'רפי)

"Reaching Out" (מאנגלית: "יישוג") הוא סינגל צדקה משנת 1996 של ההרכב הזמני Rock Therapy, אשר הופק בשיתוף פעולה עם המרכז לטיפול במוזיקה נורדוף-רובינס, המסייע לילדים בעלי צרכים מיוחדים לתקשר עם סביבתם באמצעות מוזיקה. כל השירים נכתבו והולחנו על ידי אנדי היל ודון בלאק.  "Reaching Out" / "Tie Your Mother Down" הוא סינגל הבכורה של שיתוף הפעולה של להקת קווין+פול רודג'רס. השיר "Reaching Out" היה לאחד מהשירים העיקריים בהופעות להקת Queen + Paul Rodgers. הלהקה אף הוציאה את השיר במספר גרסאות מחודשות, אשר הוקלטו במהלך הופעותיהן. חלק מגרסאות השיר מופיעות באלבומים Return of the Champions, Super Live in Japan, הגרסה המורחבת של The Cosmos Rocks ועוד. הגרסה מתוך אלבום ההופעה "Return of the Champions" יצאה לאור כסינגל, אשר כלל בצד א' מחרוזת של השיר הנ"ל, יחד עם השיר "Tie Your Mother Down" (מתוך האלבום A Day at the Races מאת להקת קווין), ובצד ב' הופיע השיר "Fat Bottomed Girls" (מתוך האלבום Jazz, גם הוא של קווין). ערך מורחב – Beautiful (שיר של אמינם) "Beautiful" הוא שיר מאת הראפר אמינם, מתוך אלבומו השישי, Relpase. השיר יצא לאור כסינגל ב-11 באוגוסט 2009. אחת מגרסאות ההופעה של Queen + Paul Rosgers שימשו את הראפר אמינם, עבור השיר הנ"ל, מתוך אלבומו, Relapes. ככל הנראה, השימוש בשיר נעשה כאות תודה ללהקה, על כך שהשתמשה בשיר "Lose Yourself" כפתיח לסיבוב ההופעות הראשון של הלהקה, "Queen + Paul Rosgers Tour".
רוק ת'רפי

Rock Therapy היה שמו של הרכב זמני שפעל בשנת 1996. חברי ההרכב היו הגיטריסט בריאן מיי, המתופף צ'ארלי ווטס והזמרים סאם בראון, פול רודג'רס, אנדי פיירוות'ר ולולו. ערך מורחב – Reaching Out (שיר של רוק ת'רפי) ההרכב הוציא לאור סינגל אחד בלבד בשם "Reaching Out". לתהליך הפקת הסינגל סייעו אנשי המרכז לטיפול במוזיקה נורדוף-רובינס, אשר מספק סיוע בתקשור לילדים בעלי צרכים מיוחדים באמצעות מוזיקה. 8 שנים לאחר מכן, הקימו מיי ורודג'רס (יחד עם המתופף רוג'ר טיילור) את להקת קווין+פול רודג'רס, אשר מהווה לשיתוף פעולה בין להקת קווין לרודג'רס. יחד הוציאו לאור אלבום אולפן, שני אלבומי הופעה, שלושה אלבומי וידאו, שלושה סינגלים ושלושה סינגלים שיווקיים. בשנת 2009 הוחלף רודג'רס באדם למברט, והלהקה הוקמה מחדש תחת השם קווין+אדם למברט.
סטראפאטסדה

סטראפטסאדה (ביוונית: Στραπατσάδα) הוא מאכל פופולרי באזורים רבים של יוון, במיוחד באיים היוניים. המנה פופולרית בשל הזמינות והעלות הנמוכה של מרכיביו (עגבניות טריות, ביצים ושמן זית). לרוב מכינים אותו "במקום" ומגישים אותו לארוחת צהריים או לנשנוש קל. עם זאת, ניתן גם להגישו קר. המנה ידועה גם בשם Kagianas, Koskosela או Menenei. הכנת הסטראפטסאדה היא מהירה וקלה: העגבניות הקצוצות או המרוסקות מבושלות במחבת עם שמן זית ופלפל שחור עד שהן הופכות לרוטב סמיך. לאחר מכן מוסיפים את הביצים הטרופות ומערבבים עד לרתיחה. ניתן להוסיף גבינת פטה אופציונלית ממש לפני שמכבים את האש (לרוב אין צורך במלח אם משתמשים בפטה). אורגנו, טימין או עשבי תיבול יבשים אחרים יכולים לשמש כתיבול. המנה פופולרית במיוחד בקיץ, כאשר העגבניות הטריות בשפע. השם בא מהמילה האיטלקית "strapazzare" שפירושה לשבור ביצה ולערבב הכל תוך כדי הבישול. שקשוקה ביצים מקושקשות פיפראדֶה מנמן (מאכל) ביצים בסגנון חוואים "Kagianas or Strapatsada", Kopiaste, November 2007. Retrieved September 3, 2016. GREEK FRESH TOMATO AND FETA EGG SCRAMBLE (KAGIANA OR STRAPATSADA) Fotinatou-Kabitsi, Niovi. Traditional Kefalonian Recipes, Dekka Publications, Argostoli 2001.
עד העונג הבא

עד העונג הבא הוא אלבומה הראשון של להקת "המכשפות" משנת 1994. שנה לאחר יציאתו היה לאלבום זהב. האלבום נחשב בזמנו לפריצת דרך במוזיקה הישראלית בתחום להקות נשיות בז'אנר הרוק והשיר "עד העונג הבא" הפך ללהיט והושמע רבות ברדיו. ב-2012, הופק פרק בסדרה התיעודית "האלבומים" בעריכת יואב קוטנר ובבימוי אסף אמיר שהתמקד בהפקת האלבום. הפרק שודר לראשונה בערוץ 8 בדצמבר אותה שנה. בשנת 2018, זכה האלבום במקום השני במצעד האלבומים הנשיים הגדולים בישראל. כל המילים והלחנים: ענבל פרלמוטר (חוץ מ"מתח מיני" ו"ציפור") המכשפות (3:54) נסיעה מהירה (2:22) פחד אמיתי (3:10) עד העונג הבא (2:52) ציפור (4:31) - מילים: יעל כהן, לחן: ענבל פרלמוטר ביער (3:47) הולכת בשקט (2:52) מתח מיני (3:14) - מילים: יפעת נץ, לחן: ענבל פרלמוטר אלמנה (3:49) יום שחור (4:52) DINGO‏ (1:47) עוד מעט (3:35) כל המילים והלחנים: ענבל פרלמוטר חוץ מ: "ציפור": מילים יעל כהן "מתח מיני": מילים יפעת נץ עיבודים: קורין אלאל ו"המכשפות" הפקה מוזיקלית: קורין אלאל הפקה וניהול אישי: ליליאן שוץ מידע על האלבום עד העונג הבא באתר MusicBrainz עד העונג הבא, במומה עד העונג הבא, מתוך ערוץ המוזיקה של הטלוויזיה החינוכית הישראלית באתר YouTube פחד אמיתי, מתוך ערוץ המוזיקה של הטלוויזיה החינוכית הישראלית באתר YouTube בלעדי: הצצה לפרק של "האלבומים" על המכשפות, באתר וואלה, 14 בדצמבר 2012 עד העונג הבא במצעד האלבומים האלטרנטיביים הישראליים הגדולים של כאן 88 נדב מנוחין‏, נשים בוחרות את האלבומים הנשיים הטובים בישראל: 10 הגדולים, באתר וואלה, 28 במרץ 2018
ג'ורג' צ'ארלס אייד

ג'ורג' צ'ארלס אייד (באנגלית: George Charles Aid; 26 באוגוסט 1872 – 12 במאי 1938) היה צייר, תחריטאי ומורה אמריקאי הידוע בציורי דיוקן, נוף וז'אנר. אייד היה פעיל בצרפת, הולנד וקרולינה. ג'ורג' צ'ארלס אייד, יליד בקווינסי, אילינוי, למד בבית הספר לאמנויות סנט לואיס בסנט לואיס והחל לעבוד כמאייר בעיתונים שונים של סנט לואיס. בשנת 1899, הוא קיבל מלגה לנסיעות ולימוד בפריז, צרפת. הוא נרשם באקדמיה ז'וליאן והחל לעבוד אצל ז'אן פול לורן וז'אן-ז'וזף בנג'מין-קונסטנט וכן עם לוסיאן סיימון וצ'ארלס קוט באקדמיה דה לה גרנדה שאומייר. הוא הציג את עבודותיו בצרפת ובארצות הברית, והוא זכה במדליית כסף ביריד העולמי של סנט לואיס ב-1904. בשנת 1906 רכשה ממשלת שוודיה את אחד מציוריו של אייד שהוצג בסלון פריז. אייד הוזמן גם להראות את עבודת התחריט שלו, יחד עם קלרנס גננון, והרמן ארמור וובסטר. עבודתו נסקרה על ידי מבקרי אמנות כמו צ'ארלס דקאי. אייד נשאר בצרפת במשך חמש עשרה שנים, ופגש אמנים אמריקאים אחרים כמו ריצ'רד מילר ופרדריק קארל פריסקה. הוא גם פגש סטודנטית צעירה למוזיקה מדרום קרוליינה בשם מרי אור, שהפכה לאשתו בשנת 1910. בני הזוג עברו לאיטליה. לאחר מלחמת העולם הראשונה, ג'ורג' ומרי חזרו לארצות הברית. הם נסעו במשך כמה שנים, והתיישבו בטריון, צפון קרוליינה בשנת 1920. הם בחרו בטריון כי, כמו באירופה, הם הצליחו למצוא מושבה אמנותית. במהלך שנות ה-20, ג'ורג' צ'ארלס אייד הפך לאמן בעל מוניטין התמחה בתחריט וצילום פורטרטים של אנשים בולטים מקרולינה. הוא הוזמן גם לצייר את "הטבילה של וירג'יניה דאר" להנצחת ההיסטוריה המוקדמת של צפון קרוליינה. הציור נתרם מאוחר יותר למוזיאון המנטה בשארלוט. ג'ורג' צ'ארלס אייד מת בטריון ב-1938. מדיה וקבצים בנושא ג'ורג' צ'ארלס אייד בוויקישיתוף ג'ורג' צ'ארלס אייד, באתר "Find a Grave" (באנגלית) Aid, George Charles, כרך 1, Oxford University Press, 2011-10-31. (באנגלית) Accueil, bibliotheque-numerique.inha.fr Judith H. Bonner, Estill Curtis Pennington, Charles Reagan Wilson, The New Encyclopedia of Southern Culture: Volume 21: Art and Architecture, UNC Press Books, 2013-01-14, ISBN 978-0-8078-6994-9. (באנגלית) Estill Curtis Pennington, Martha R. Severens, Scenic Impressions: Southern Interpretations from the Johnson Collection, Univ of South Carolina Press, 2015-12-16, ISBN 978-1-61117-717-6. (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג' צ'ארלס אייד".
ברטה פרלמוטר-הימן

ברטה (ברטי) פרלמוטר-הימן (4 בפברואר 1916 – 3 בנובמבר 2003) הייתה כימאית פיזיקלית ישראלית שכיהנה כפרופסור במכון לכימיה של האוניברסיטה העברית בירושלים. ברטה פרלמוטר נולדה במינכן, בתם היחידה של ד"ר אלפרד (אפרים) פרלמוטר, ביולוג ומומחה לדיג, וסיסי (מטילדה) לבית זליגמן. אביה נולד בגרמניה ואמה נולדה בדרום אפריקה. דודתה מצד אביה היא הסופרג'יסטית פאולין פרלמוטר סטיינם (אנ'), סבתה של הפעילה הפמיניסטית גלוריה סטיינם. עלתה לארץ ישראל בסוף שנות ה-30. נישאה לג'ון (צבי) הימן, יליד לונדון ולימים פרופסור. לזוג לא נולדו ילדים. פרלמוטר-הימן עשתה את כל לימודיה באוניברסיטה העברית. את לימודי הדוקטורט בכימיה פיזיקלית השלימה ב-1947 בהנחיית לדיסלאוס פרקש. עבודת הדוקטורט שלה עסקה בריאקציה בין ברום וכהלים שונים. ב-1954 הצטרפה לשורות המכון לכימיה כחברת סגל, עניין נדיר באותם ימים. ב-1958 מונתה למרצה בכירה, וב-1964 קודמה לדרגת פרופסור חבר. ב-1976 הייתה לפרופסור מן המניין. ב-1989 יצאה לגמלאות. עם תלמידיה נמנים הפרופסורים אסא ליפשיץ מהאוניברסיטה העברית, רות קורן מאוניברסיטת תל אביב ורות שנער מאוניברסיטת המדינה של איווה. מחקרה של פרלמוטר-הימן עסק בקינטיקה של תמיסות חומציות ומתכתיות ובחקר ההשפעה של בליעת גלי קול בתגובות כימיות. בשנותיה המאוחרות כחוקרת השתמשה במחשבים ובממשקים גרפיים לחקר תהליכים כימיים הקשורים לכאוס, בדגש על תגובות אוסצילטוריות. Professor Emerita Berta Perlmutter-Hayman, האוניברסיטה העברית בירושלים יוש, לילה בחברת דגים ודייגים, באתר זמנים, ‏14 באוקטובר 1955 Prof. Berta Berti Hayman (Perlmutter), Geni ספר הייקים, באתר ארגון יוצאי מרכז אירופה ברטה פרלמוטער, הריאקציה בין ברום וכהלים שונים, באתר הספרייה הלאומית, ‏תש"ח 1947
Metallica: Through the Never (פסקול)

ערך מורחב – Metallica: Through The Never Metallica: Through the Never הוא אלבום פסקול לסרט בעל שם זהה מאת להקת הת'ראש מטאל האמריקאית מטאליקה משנת 2013. האלבום מכיל שירים שהוקלטו במהלך הופעותיה של הלהקה באלברטה וקולומביה הבריטית שנה לפני כן ובדיקת סאונד שהתקיימה לפני הופעה שהתקיימה במסגרת סיבוב ההופעות The Full Arsenal Tour. ג'יימס הטפילד - שירה מובילה וגיטרת קצב קירק האמט - גיטרה מובילה ושירה מלווה רוברט טרוחיו - גיטרת בס ושירה מלווה לארס אולריך - תופים אתר האינטרנט הרשמי של Metallica: Through the Never (באנגלית) מידע על האלבום Metallica: Through the Never באתר MusicBrainz האלבום Metallica: Through the Never באתר Discogs
בודאי (בעלבכ)

בּודָאי (בערבית: بوداي) הוא כפר לבנוני בנפת בעלבכ שבמחוז בעלבכ-הרמל. שטחו של הכפר 5,989 דונם. המילה בודאי היא ממקור פיניקי קדום. "דאי" מציין עושר ושפע, ו"בא" נוספה להברה כדי לציין את המקום, כלומר: מקום העושר והשפע. בחלוף הימים שם היישוב "באדאי", השתנה לבּודָאי. הכפר בודאי שוכן במחוז בעלבכ, כ-17 ק"מ מערבית, צפון-מערבית לעיר בעלבכ, על גדות נהר הליטני, בסמוך לכביש המרכזי A-8, למרגלות הר הלבנון, בגובה 1,170 מטר מעל פני הים. הכפר משקיף על בקעת הבקאע לכיוון העיר בעלבכ והרי הלבנון המזרחי (המפרידים בין לבנון לסוריה) ונמצא במרחק של כ-26 ק"מ מגבול לבנון-סוריה. הכפר גובל מצפון בשליפא (אנ'), מדרום בסעידה (ער'), וממזרח בכפר חוש א-ד'הב. הגידולים העיקריים הם: עצי משמש, וגידולי שדה, כמו: תפוחי אדמה, דגנים ובצל. באדמות הכפר ובסביבתו נמצאו חרסים שבורים, אבנים מסותתות וכתובות חקוקות על הסלעים, ממצאים המעידים על יישוב עתיק במקום. לא נערכו במקום חפירות מסודרות. בשנת 2014 היו רשומים בכפר 5,130 בוגרים בעלי זכות בחירה לפרלמנט הלבנוני. 99% מאוכלוסיית הכפר הם מוסלמים שיעים, והיתר מוסלמים סונים ונוצרים מזרמים שונים. כשמונים אחוז מהתושבים עוסקים בחקלאות. בשנת 2004 סופח הכפר אל-עלאק לבודאי, והמועצה המקומית נקראת "עיריית בודאי ואל-עלאק" (بلدية بوداي والعلاق). בכפר יש מסגד ישן, חוסייניה, ומקאם "נבי צאדק" (ממוקם על גבעה ממערב לעיירה, באמצע אזור מיוער). חינוך: בית ספר יסודי מעורב, חטיבת ביניים מעורבת, בית ספר פרטי שהוקם על ידי חזבאללה בשנת 1986, המשמש תלמידים מהכפר ומהכפרים השכנים. בתאריך 26 מרץ 2024, תקף חיל האוויר הישראלי מטרות חזבאללה במישור הסמוך לכפר. מוחמד יזבכ: ממייסדי חזבאללה וראש מועצת השריעה של הארגון. موسوعة قري ومدن لبنان - אנציקלופדיה לכפרים וערים בלבנון, بوادي, כתב: طوني مفرّج, עמ' 142-141 REUTERS, Israel raid in Lebanon tests U.N. truce, CANADA.COM, 19 אוגוסט 2006 معلومات عن بلدة بوداي - Boudai، قضاء بعلبك في محافظة البقاع، حسب لوائح الناخبين الرسمية الصادرة عن وزارة الداخلية اللبنانية لسنة ٢٠١٤, إعْرَفْ لبنان (בערבית) مركز الابحاث والدراسات في المعلوماتية القانونية, ضم قرية العلاق الى بلدية بوداي-قضاء بعلبك وتعديل اسم البلدية ليصبح: "بلدية بوداي والعلاق", الجامعة اللبنانية, 14 פברואר 2024 غارات إسرائيلية تستهدف سهل بلدة بوداي غربي مدينة بعلبك شرق لبنان (فيديو), RT Arabic (בערבית) Mohammad Yazbek, hezbollah.org (באנגלית)
לב סקווירסקי

לב סולומונוביץ' סקווירסקי (ברוסית: Лев Соломонович Сквирский; ‏15 בספטמבר 1903 – 5 באפריל 1990) היה גנרל יהודי-סובייטי בצבא האדום. נולד בעיירה סטפנצי שליד קניב במשפחה יהודית. למד בגימנסיה. התגייס לצבא האדום במהלך מלחמת האזרחים ברוסיה ב-1919, השתתף בלוחמה נגד כוחות הצבא הלבן בדרום אוקראינה. בהמשך הועבר עם יחידתו לחזית הפולנית, אך בדרך חלה בטיפוס הבהרות ואושפז בבית חולים למשך כחצי שנה. מ־1922 עד 1924 למד בבית הספר לקציני חיל רגלים בקייב. בתום הלימודים שירת כמפקד מחלקה ומפקד פלוגה בדיוויזיה מס' 98. בשנת 1930 עבר לשרת במטה הכללי של הצבא האדום. בשנת 1934 עבר לשרת כמדריך ומרצה באקדמיה צבאית במוסקבה. בשנת 1938 הועלה לדרגת קולונל. בספטמבר 1939 מונה לראש אגף המבצעים במטה הארמייה ה-14. נטל חלק במלחמת החורף. בעקבות תפקודו הטוב במלחמה - מונה לראש המטה של הארמייה ה-14. לאחר הפלישה הנאצית לברית המועצות הארמייה ה-14 הייתה ניהלה קרבות בגבול עם פינלנד החל מחופי ים ברנץ ועד לשטח אחראיותה של הארמייה ה-7. סווירסקי תכנן וניהל את קרבות המגננה, בם הצליחה הארמייה ה־14 לבלום את התקדמות הוורמאכט ומנע ממנו לכבוש את העיר מורמנסק. בספטמבר 1941 הועלה סווירסקי לדרגת גנרל-מיור ומונה לראש המטה של חזית קרליה. במאי 1943 מונה למפקד הארמייה ה-26, שהייתה חלק מחזית קרליה. פיקד עליה במהלך מתקפת ויבורג–פטרוזאבודסק. באוגוסט 1944 - הועלה לדרגת גנרל-לייטננט. בנובמבר 1944, לאחר חתימת הסכם הפסקת אש בין ברית המועצות לפינלנד, הועברה הארמייה ה-26 מאזור קרליה אל העורף והחלה להתכונן ללחימה בשטחה של הונגריה. הפיקוד העליון החליט כי סווירסקי לא ימשיך לפקד על הארמייה, אלא ימונה לראש המטה של מחוז צבאי שהוקם בשטחה של בלארוס. לאחר המלחמה המשיך סקווירסקי את השירות בכוחות המזוינים של ברית המועצות. היה ראש מטה של מחוז צבאי אוראל מ־1946 עד 1951. לאחר מכן עבר לתפקידי הדרכה, היה מרצה בכיר באקדמיה צבאית של המטה הכללי. בשנת 1960 סיים את שירותו הצבאי. במהלך שירותו עוטר בעיטור לנין, ארבעה עיטורי הדגל האדום, עיטור קוטוזוב מדרגה שנייה, עיטור המלחמה הפטריוטית הגדולה מדרגה ראשונה, 2 עיטורי הכוכב האדום. התגורר במוסקבה, שם נפטר ב-5 באפריל 1990 . נקבר בבית העלמין טרויקורובסקויה. מדיה וקבצים בנושא לב סקווירסקי בוויקישיתוף ביוגרפיה של לב סקווירסקי באתר משרד ההגנה הרוסי (ברוסית) ביוגרפיה של לב סקווירסקי באתר המוקדש ללוחמים היהודים במלחמת העולם השנייה (ברוסית) 2 בספטמבר 1903 לפי הלוח היוליאני
מוחמד במבה (כדורגלן)

מוחמד במבה (בצרפתית: Mohamed Bamba; נולד ב-10 בדצמבר 2001 בבואקה שבחוף השנהב) הוא כדורגלן איבוארי המשחק בעמדת החלוץ בקבוצת לוריאן מליגת העל הצרפתית. במבה גדל במחלקת הנוער של בואקה. הוא ערך 78 הופעות ליגה במדי הקבוצה הבוגרת של המועדון במסגרת ליגת העל של חוף השנהב, בהן הבקיע 13 שערים. ב-18 בינואר 2020 חתם במבה בהפועל ראשון לציון מהליגה הלאומית. הוא שיחק במועדון במשך שלוש שנים וחצי, בהן ערך 98 הופעות ליגה והבקיע 30 שערים. בעונת 2022/2023 סיים כמלך השערים של הליגה הלאומית, עם 20 שערי ליגה ב-36 הופעות. ב-28 ביולי 2023 חתם במבה על חוזה לשלוש שנים בוולפסברג מהבונדסליגה האוסטרית. הוא ערך 15 הופעות ליגה במדי המועדון, בהן הבקיע ששה שערים. ב-26 בינואר 2024 חתם במבה על חוזה לארבע שנים וחצי בלוריאן מליגת העל הצרפתית. מוחמד במבה, באתר Transfermarkt מוחמד במבה, באתר Soccerway מוחמד במבה, באתר BDFutbol מוחמד במבה, באתר WorldFootball.net מוחמד במבה, באתר FootballDatabase.eu פרסום ראשון: חיזוק צעיר בעל פוטנציאל גדול להפועל ראשון לציון באתר ראשון News, ‏ 19 בינואר 2020 (בעברית) Bamba Baby! Mohamed Bamba beim Wolfsberger AC באתר Sport Fan, ‏ 28 ביולי 2023 (בהולנדית) Mohamed Bamba arrive chez les Merlus באתר הרשמי של לוריאן, 26 בינואר 2024 (בצרפתית)